CELEX: 62007CN0519
Language: da
Date: 2007-11-22 00:00:00
Title: Sag C-519/07 P: Appel iværksat den 22. november 2007 af Kommissionen for De Europæiske Fællesskaber til prøvelse af dom afsagt den 12. september 2007 af Retten i Første Instans (Anden Afdeling) i sag T-348/03, Koninklijke Friesland Foods NV (tidligere Friesland Coberco Dairy Foods Holding NV) mod Kommissionen for De Europæiske Fællesskaber

9.2.2008   
            
            
               DA
            
            
               Den Europæiske Unions Tidende
            
            
               C 37/9
            
         Appel iværksat den 22. november 2007 af Kommissionen for De Europæiske Fællesskaber til prøvelse af dom afsagt den 12. september 2007 af Retten i Første Instans (Anden Afdeling) i sag T-348/03, Koninklijke Friesland Foods NV (tidligere Friesland Coberco Dairy Foods Holding NV) mod Kommissionen for De Europæiske Fællesskaber
   (Sag C-519/07 P)
   (2008/C 37/11)
   Processprog: nederlandsk
   Parter
   
      Appellant: Kommissionen for De Europæiske Fællesskaber (ved H. van Vliet og S. Noë, som befuldmægtigede)
   
      Den anden part i appelsagen: Koninklijke Friesland Foods NV, tidligere Friesland Coberco Dairy Foods Holding NV
   Appellanten har nedlagt følgende påstande
   
               —
            
            
               Den appellerede dom ophæves, påstanden om annullation af beslutningen (1) tages ikke til følge og Koninklijke Friesland Foods NV (herefter »KFF«) tilpligtes at betale omkostningerne vedrørende sagens behandling ved Retten og vedrørende denne appelsag.
            
         
               —
            
            
               Subsidiært ophæves den appellerede dom, for så vidt som der herved meddeles rettigheder til andre erhvervsdrivende end Kononklijke Friesland Foods NV, der den 11. juli 2001 havde indgivet en ansøgning til den nederlandske skatteforvaltning om at blive omfattet af den omhandlede støtteordning, og Kommissionen frifindes for påstanden om annullation af beslutningen, for så vidt som der herved meddeles rettigheder til andre erhvervsdrivende end KFF, der den 11. juli 2001 havde indgivet en ansøgning om at blive omfattet af den omhandlede støtteordning.
            
         Påstande og væsentligste argumenter
   Det er Kommissionens opfattelse, at Retten på følgende måder har tilsidesat fællesskabsretten:
   
               (i)
            
            
               Ved at lægge til grund, at KFF havde en retlig interesse i sagen, idet virksomheden, såfremt den fik medhold, ville have visse krav mod de nederlandske myndigheder i henhold til CFA-reglerne (den appellerede dom, præmis 58-73).
            
         
               (ii)
            
            
               Ved at lægge til grund, at KFF er umiddelbart og individuelt berørt af beslutningen (den appellerede dom, præmis 93-101).
            
         
               (iii)
            
            
               Ved at annullere beslutningen på grundlag af faktiske omstændigheder, som Kommissionen ikke var eller kunne være bekendt med, da den vedtog beslutningen, nemlig KFF's specifikke situation (den appellerede dom, præmis 141-143).
            
         
               (iv)
            
            
               Første led: Ved åbenbart urigtigt at have lagt et for Rettens afgørelse afgørende forhold til grund som ubestridt og dermed godtgjort (ved med urette at antage, at sagsøgeren havde truffet bogføringsmæssige foranstaltninger og finansielle og økonomiske beslutninger, der ikke kunne ændres inden for en periode på femten måneder, idet Kommissionen ikke bestred dette) (den appellerede dom, præmis 137).
               Andet led: Ved at fastslå, at en virksomhed, der blot har indgivet en ansøgning om at blive omfattet af støtteordningen, kan have en berettiget forventning (den appellerede dom, særlig præmis 125-140)
            
         
               (v)
            
            
               Ved at fastslå, af KFF kan støtte ret på ligebehandlingsprincippet (den appellerede dom, præmis 149-150).
            
         
               (vi)
            
            
               Subsidiært, gøres det gældende, at den appellerede dom ophæves, for så vidt som der herved meddeles rettigheder til andre erhvervsdrivende end KFF (den appellerede dom, domskonkl. 1).
            
         
      (1)  Kommissionens beslutning 2003/515/EF af 17.2.2003 om Kongeriget Nederlandenes støtte til fordel for internationale finansieringsaktiviteter (EUT L 180, s. 52).